**Molėtų rajono savivaldybės taryba**

**SPRENDIMAS**

**DĖL SAVIVALDYBĖS NEKILNOJAMOJO TURTO ĮSIGIJIMO SAVIKAINOS PADIDINIMO**

2021 m. kovo    d. Nr. B1-

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 3 punktu, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktu, 12-ojo viešojo sektoriaus apskaitos ir finansinės atskaitomybės standarto „Ilgalaikis materialusis turtas“, patvirtinto Lietuvos Respublikos finansų ministro 2008 m. gegužės 8 d. įsakymu Nr. 1K-174 „Dėl Viešojo sektoriaus apskaitos ir finansinės atskaitomybės 12-ojo standarto patvirtinimo“, 32.1 punktu, atsižvelgdama į Molėtų rajono savivaldybės administracijos 2020 m. įvykdytą investicinį projektą „Mokslo paskirties – mokyklos pastato Molėtų raj. sav., Joniškis, Arino g. 14, kapitalinio remonto projektas“,

Molėtų rajono savivaldybės taryba nusprendžia:

Padidinti Savivaldybei nuosavybės teise priklausančio ir šiuo metu Molėtų r. Giedraičių Antano Jaroševičiaus gimnazijos patikėjimo teise valdomo pastato - mokyklos (unikalus Nr. 4400-0571-1011; įsigijimo savikaina 505257,47 Eur), esančios Molėtų r. sav., Joniškyje, Arino g. 14, įsigijimo savikainą esminio pagerinimo darbų įsigijimo verte (balansinė sąskaita 1210121): 261094,94 (du šimtai šešiasdešimt vienu tūkstančiu devyniasdešimt keturiais Eur ir 94 ct) Eur, iš jų: 138220,56 Eur Europos Sąjungos lėšos, 50382,81 Eur valstybės biudžeto lėšos, 72491,57 Eur savivaldybės biudžeto lėšos.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras